open-index/open-wikipedia-markdown huggingface dataset:
Red Rocha

**Efraimas Džozefas „Redas“ Roča** (,  – ) – JAV krepšininkas ir treneris.

Jis yra pirmasis žmogus iš Havajų, žaidęs NBA.

## Krepšininko karjera
Roča žaidė universitetinį krepšinį Oregono valstijos „Beavers“ komandoje. Tris kartus (1945–1947 m.) buvo išrinktas į „Pac-12“ konferencijos simbolinę komandą.

1947 m. BAA (dabar – NBA) naujokų biržoje jį 12-uoju šaukimu pasirinko Toronto „Huskies“, tačiau jis su šia komanda nesužaidė nė vienerių rungtynių. Trejus metus žaidė Sent Luiso „Bombers“ komandoje, o po to, kai „Bombers“ klubas buvo išformuotas, jį įsigijo Baltimorės „Bullets“. 1951 m. Roča atstovavo Baltimorės „Bullets“ ekipai pirmosiose lygos NBA „Visų žvaigždžių“ rungtynėse. 1951 m. liepos 14 d. vidurio puolėjas buvo iškeistas į Sirakjuso „Nationals“ už Alex Hannum ir Fred Scolari. Po to, kai buvo išmainytas, vėl buvo išrinktas į „Visų žvaigždžių“ rungtynes.

1953 m. pasitraukė iš NBA ir pradėjo dirbti maisto pramonės įmonėje, bet 1954–1955 m. sezone grįžo į Sirakjuso „Nationals“ klubą. 1955 m. padėjo „Nationals“ laimėti NBA čempionų titulą.

1956 m. spalio 23 d. žaidėjo teisės parduotos Fort Veino „Pistons“ ekipai, kurioje sužaidė savo paskutinį sezoną.

## Trenerio karjera
Baigęs krepšininko karjerą, tapo treneriu, o 1958–1960 m. – Detroito „Pistons“ vyriausiuoju treneriu. 1960 m. palikęs „Pistons“, Roča vieną sezoną treniravo Amerikos krepšinio lygos klubą „Hawaii Chiefs“. 1963 m. tapo Havajų „Rainbow Warriors“ (Havajų universiteto vyrų krepšinio komandos) treneriu.

Jo treniruojama universiteto komanda 1970 m. pirmą kartą universiteto istorijoje pateko į NIT turnyro atkrintamąsias, o kitais metais pirmą kartą pateko į NCAA turnyrą.

## Vėlesni metai
1980 m. buvo įtrauktas į Oregono sporto šlovės muziejų, o 1990 m. – į Oregono valstijos universiteto sporto šlovės muziejų. 2010 m. vasario 13 d. Redas Roča mirė nuo vėžio, būdamas 86 metų.
## Statistika

### NBA
#### Reguliarusis sezonas

#### Atkrintamosios varžybos

## Apdovanojimai ir pasiekimai
### NBA

* NBA čempionas (1955 m.)
* 2× NBA „Visų žvaigždžių“ rungtynių žaidėjas (1951, 1952 m.)

### NCAA
* 3× „Pac-12“ konferencijos simbolinės komandos žaidėjas (1945–1947 m.)
## Išnašos

## Nuorodos
* Red Rocha profilis „Basketball Reference“ 
* Red Rocha NCAA profilis „Sports Reference“ 
* Red Rocha profilis „NBA.com“ 
* Red Rocha profilis „Proballers“
Giuseppe Grezar stadionas

**Giuseppe Grezar stadionas** (, 1932–1943 m. *Stadio Littorio*, 1943–1967 m. *Stadio di Valmaura*) – daugiafunkcis stadionas Triesto mieste (Italija), Valmauros mikrorajone. Pavadintas italų futbolininko, tragiškai žuvusio lėktuvo katastrofoje su „Torino“ komanda Giuseppe Grezar (1918–1949) garbei. Netoliese yra didesnis Nereo Rocco stadionas.

## Istorija

Atidarytas 1932 m. rugsėjo 29 d. Pastatytas specialiai 1934 m. pasaulio futbolo čempionatui, kai čia vyko 1 rungtynės. Vėliau čia kai kurias rungtynes žaisdavo . 1992 m. atidarius Nereo Rocco stadioną, Grezar stadionas tapo mėgėjiškų varžybų aikšte, 2013 m. jis rekonstruotas lengvosios atletikos reikmėms.

## Šaltiniai
Tryškių tiltas

**Tryškių tiltas** – automobilių transporto tiltas per Virvytę (Virvyčią), stovintis Telšių rajone, Tryškiuose, 300 m aukščiau santakos su Tryškiu. Juo praeina Klaipėdos gatvė (kelio  maršrutas). Tiltas stūkso vingiuotos upės slėnyje, dešiniajame aukštame krante įsikūręs miestelio centras (Tryškių dvaro sodybos pastatai, Tryškių bažnyčia), kairiajame – sodybinio tipo namais apstatytos gatvės, upės posūkyje aukščiau tilto įrengta poilsio zona.

1884 m. per Virvytę buvo pastatytas naujas tiltas.

Šiuolaikinis tiltas 5 angų, perdengtas gelžbetoninėmis sijomis, atremtomis ant masyvių akmens mūro taurų. Dviejų eismo juostų, su šalitilčiais pėstiesiems ir dviratininkams, metaliniais atitvarais. Prieigose kairiajame krante pastatyti kelio ženklai, ribojantys eismo greitį iki 30 km/h bei įspėjantys apie 11 proc. įkalnę su posūkiu į Tryškių centrą.

## Šaltiniai

## Nuorodos

* Upė Virvyčia (Virvytė), Ventos intakas. Aprašymas, informacija, vandens turizmo maršrutas, atstumai *upese.lt*
* Tryškių miestelio bendruomenės viešosios erdvės sutvarkymas *facebook.com*
* Lietuva senose fotografijose. Tryškiai *facebook.lt*
Karol Świderski

**Karolis Gžegožas Sviderskis** (*Karol Grzegorz Świderski*; g. 1997 m. sausio 23 d.) – Lenkijos futbolininkas, puolėjas. 

## Karjera
Karjerą pradėjo Lenkijos klube „Jagiellonia Białystok“. 2019 m. perėjo į Salonikų „PAÓK“ klubą, su kuriuo tapo šalies čempionu. 

2022 m. perėjo į „Charlotte FC“ klubą. 2024 m. nuomos pagrindais perleistas „Hellas Verona“ klubui (Italija).

## Rinktinė
2021 m. debiutavo Lenkijos rinktinėje rungtynėse prieš Andorą.

## Dalyvavimas čempionatuose

|}

## Išnašos

## Nuorodos
* Karol Świderski (transfermarkt)
* Karol Świderski (90minut.pl)
1947–1948 m. BAA sezonas

**1947–1948 m. BAA sezonas** – 2-asis Amerikos krepšinio asociacijos (BAA) sezonas. 1948 m. BAA atkrintamosiose varžybose Baltimorės „Bullets“ BAA finale per 6 rungtynes įveikė praeitų metų čempionus Filadelfijos „Warriors“.

Wataru Misaka iš Niujorko „Knicks“ tapo pirmuoju ne baltaodžiu žaidėju, žaidusiu lygoje.

NBA pripažįsta tris BAA sezonus kaip savo istorijos dalį, todėl 1947–1948 m. BAA sezonas kartais laikomas antruoju NBA sezonu.

Klivlando „Rebels“, Detroito „Falcons“, Pitsbergo „Ironmen“ ir Toronto „Huskies“ pasitraukė iš lygos dar neprasidėjus sezonui, todėl BAA liko tik septynios komandos. Baltimorės „Bullets“ į lygą buvo perkelta iš Amerikos krepšinio lygos, kad būtų patogesnis klubų skaičius – aštuoni.

## Sandoriai
### Trenerių pokyčiai

## Reguliarusis sezonas

### Rytų divizionas

### Vakarų divizionas

## Atkrintamosios varžybos

## Statistika
Iki 1969–1970 m. sezono lygos lyderiai pagal taškus ir rezultatyvius perdavimus buvo nustatomi pagal suminius, o ne vidutinius rodiklius.

## Apdovanojimai

***Pirmoji BAA simbolinė komanda**:
** Ed Sadowski, Boston Celtics
** Joe Fulks, Philadelphia Warriors
** Howie Dallmar, Philadelphia Warriors
** Bob Feerick, Washington Capitols
** Max Zaslofsky, Chicago Stags

***Antroji BAA simbolinė komanda**:
** Buddy Jeannette, Baltimore Bullets
** Stan Miasek, Chicago Stags
** Carl Braun, New York Knicks
** Fred Scolari, Washington Capitols
** John Logan, St. Louis Bombers

***BAA metų naujokas**
**Paul Hoffman, Baltimore Bullets
## Išnašos
Vidurinio pakilimo vidurinės eilės balsis

**Vidurinio pakilimo vidurinės eilės balsis**, arba **šva** (*schwa*) (  'niekas') – „neutralus“ balsis, anot fonetikės Dž. Seter, „garsas, kurį galima sukurti iš esmės atpalaidavus burnos ertmės artikuliavimo aparatą ir tariant balsį“. Tarptautinėje fonetinėje perrašoje žymimas raide  (U+0259). Šis garsas daugumoje kalbų vartojamas nekirčiuotoje (silpnojoje) padėtyje, kai kuriose kalbose – ir kirčiuotoje.

Lietuvių kalbos tarmėse, redukuojančiose balsius ir trumpinančiose galūnes, šie balsiai „išblėsta“, „nusilpsta“ arba yra išmetami, o į susidariusias sunkiai tariamas samplaikas gali būti įterpiami tam tikri įvairuojančios kokybės balsiai, sąlygiškai žymimi kaip šva: pavyzdžiui, rytų aukštaičių panevėžiškių *švẽpəls* 'šveplas', *kãkəls* 'kaklas', *gaĩsərs* 'gaisras' (visi priebalsiai prieš *ə* – kieti).

Portugalų kalboje nekirčiuotas [a] virsta [ə]: *luta* ['lutə] 'kova'. Anglų kalbos perrašoje šva raide (ə) žymimi balsiai [ɘ], [ə] ir [ɜ], pavyzdžiui, *condolence* [kən’dəuləns] 'užuojauta', *September* [sep’tembə] 'rugsėjis', *nervous* ['nə:vəs] 'nervinis; nervingas' ir t. t. Lyvių kalboje nekirčiuotoje padėtyje raidė *õ* tariama kaip šva: *laskõbõd* ['laskəbəd] '(jie) šauna'.

Rekonstruotos indoeuropiečių prokalbės pirminis šva (*schwa primum*) sanskrite atspindimas kaip *i*, o kitose indoeuropiečių kalbose – kaip *a*.

Kai kuriose kalbose šis garsas žymimas atskira raide. Pavyzdžiui, kazachų kalboje (ә), armėnų k. (ը), rumunų k. (ă), albanų k. (ë), bulgarų k. (ъ), čiuvašų k. (ă) ir dirbtinėje loglano kalboje (y).

## Išnašos
Naujamiesčio tiltas

**Naujamiesčio tiltas** – kelių transporto tiltas per Nevėžį, stovintis Panevėžio rajone, Naujamiesčio pakraštyje, Upytės gatvės tęsinyje. Keliu  jungia miestelį ir Naujamiesčio kaimą. Tilto prieigose, priešingame krante nuo miestelio, pastatyta lankytino objekto nuoroda „Naujamiesčio karaimų kapinės, 0,6 km“.

## Istorija

Tarp žymesnių medinių tiltų pastatytų tarpukario antrajame dešimtmetyje Panevėžio apskrityje nurodomas Naujamiesčio tiltas. Hidrologo Stepono Kolupailos tarpukario Nevėžio upės tyrinėjimuose prie Naujamiesčio paminėtas šešių angų medinis tiltas. Jo ilgis buvo 38,0 m, plotis 4,5 m. Laikėsi atremtas ant ožių, visai menkas, potvynio metu apsemiamas. Siekiant išlaikyti tiltą stabilų, kad jo nenuneštų pakilęs vanduo, buvo apkraunamas akmenimis. 

Apie blogą medinį tiltą Naujamiestyje 1930 m. rugsėjo 20 d. Panevėžio apskrities valdybą informavo miškų urėdas, Naujamiesčio valsčiaus viršaitis A. Urbšys, prašę skubiai taisyti šį tiltą. 1931 m. birželį komisija, kurioje buvo ir apskrities inžinierius K. Germanas, apžiūrėjo suremontuotą tiltą, nusprendė atliktus darbus priimti, sumokėti rangovui Vladui Audickui 236 litus, nurašyti į išlaidas 21 kg vinių. 

Pokario laikotarpiu senasis medinis tiltas per Nevėžį buvo pakeistas betoniniu. Statant naują tiltą, upės vaga nukreipta link miestelio, ištiesintas upės vingis, kad būtų galima patogiai privažiuoti, iš abiejų pusių sukastas iki 5 m aukščio pylimas. Naujasis kelias kirto kalvelę,
kur XVI a. buvo laidojami mirusieji.

Šiuolaikinis tiltas aukštai iškeltas virš upės slėnio, trijų angų. Jis su dviem šalitilčiais pėstiesiems ir dviratininkams, metaliniais turėklais. Statinys gežbetoninis, perdenginys sudėtas iš sijų. Krantuose atremtas į užpiltinius ramtus, upės vagoje – į dvi vienstulpes monolitines kolonas su kintamo skerspjūvio rygeliais.

## Šaltiniai

## Nuorodos

* Sąrašas:Tiltai per Nevėžį
* Panevėžio krašto tiltai *paneveziokrastas.pavb.lt*
* Tilto per Nevėžį statyba Naujamiestyje apie 1970-1980 m. *miestai.net*
Dusunų kalba

**Dusunų kalba** (*Boros Dusun*) – austroneziečių šeimai, malajų-polineziečių grupei priklausanti kalba, vartojama Malaizijoje, Sabaho valstijoje gyvenančių dusunų ir kadazanų. Kalbančiųjų skaičius – apie 260 tūkst. žmonių.

Dusunų bei kadazanų kalbomis vadinama grupė artimų tarmių. Kaip dusunų kalba įvardijama vidurio dusunų kalba. Jai labai gimininga pakrantės kadazanų kalba, taip pat giminingų tautų (kvidžau, paparų, rytų kadazanų, Kliaso upės kadazanų ir kt.) kalbos. XX a. pab. išskirtos 4 dusunų kalbos tarmės: vidurio dusunų, pakrantės kadazanų, Suguto kadazanų ir Kvala Monsoko dusunų. 1995 m. Bundu ir Livano slėnio tarmės pasirinktos standartizuotai kadazanų-dusunų kalbai sukurti. Šiam procesui įsteigta Sabaho kadazanų-dusunų kultūros asociacija.

Dusunų kalbos vartotojai daugiausia gyvena Ranau, Tambunano, Penampango, Paparo, Tuarano rajonuose, Beludo mieste ir Kota Kinabalu priemiesčiuose.

Nuo XX a. pab. daug kadazanų ir dusunų pereina prie malajų kalbos. Sabaho valdžia, siekdama sulėtinti šį procesą, dusunų kalbos moko mokyklose, taip at siekiama šiai kalbai suteikti oficialų statusą.

## Šaltiniai
Siskiju apygarda

**Siskiju apygarda** () – Jungtinių Amerikos Valstijų apygarda, esanti Kalifornijos šiaurės vakarinėje dalyje. Pagal 2020 m. JAV gyventojų surašymo duomenis, apygardoje gyveno 44 076 žmonės. Apygardos būstinė įsikūrusi Vairikoje.

## Istorija
Apygarda įkurta 1852 m. iš Šastos apygardos ir iš panaikintos Klamato apygardos dalių. Tiksli žodžio *Siskiyou* kilmė nežinoma.

## Geografija
Apygardoje iškilusi Šasta, teka Sakramentas, Maklaudas. Apygarda ribojasi su Oregonu šiaurėje, su Modoko apygarda rytuose, su Šastos apygarda pietryčiuose, su Triničio ir Humboldto apygardomis pietvakariuse ir su Del Nortės apygarda vakaruose.

## Gyventojai
2020 m. JAV gyventojų surašymo duomenimis, apygardoje gyveno 72,73 % baltųjų, 12,54 % lotynoamerikiečių, 7,02 % mišrios rasės, 3,99 % indėnų, 1,96% azijiečių, 1,07 % afroamerikiečių, 0,6 % kitų rasių ir 0,09 % Ramiojo vandenyno salų kilmės gyventojų.


Klamath River in Siskiyou County, California (40521984611).jpg|Apygardos kraštovaizdis. Klamato upė
Shasta from south.jpg|Šasta
Lower McCloud River Falls.jpg|Maklaudo upė
Mossbrae falls.jpg|Mosbrio krioklys
West Miner Street in Yreka, CA.JPG|Gatvė Vairikoje


## Šaltiniai
Jacques Chapou stadionas

**Jacques Chapou stadionas** (, 1922–1940 m. *Stade TOEC*, 1940–1944 m. *Stade Charles Huntziger*) – buvęs daugiafunkcis stadionas Tulūzoje, Prancūzijoje. Daugiausia naudotas futbolo ir regbio varžyboms.

## Istorija

Atidarytas 1922 m., čia vyko dvejos 1938 m. pasaulio futbolo čempionato rungtynės. 1940 m. stadionas pervadintas Viši režimo generolo Charles Huntziger (1880–1941) garbei, 1944 m. – prancūzų pasipriešinimo judėjimo veikėjo Jacques Chapou (1909–1944) garbei. 1965 m. stadionas nugriautas vystant universitetinio miestelio projektinį planą.

## Šaltiniai
MOG (sklandytuvas)

**MOG** – 1936 m. sukurtas G. Miliūno ir A.Gyso konstrukcijos pradinio mokymo sklandytuvas.

„MOG“ buvo kuriamas kaip pradiniam mokymui skirtas sklandytuvas, turėjęs pakeisti Nidos sklandymo mokykloje sudėvėtus atatampinių sparnų sklandytuvus „RRG Zögling“ („Gandras“) ir jų pagrindu sukurtus Br. Oškinio „T-1" (BrO-1).

Sklandytuvą kūrė G. Miliūnas ir A. Gysas, panaudodami Br. Oškinio įdirbį – „T-2“ (BrO-2) sparnus, todėl sklandytuvo pavadinimas ir susideda iš trijų konstruktorių inicialų (Miliūnas-Oškinis-Gysas).

Kaip ir „Gandro“ atveju, MOG buvo medinis, parasolio tipo aukštasparnis monoplanas, atviru fiuzeliažu, neturėjo prietaisų, drobe dengtus sparnus laikė atatampos.

Konstrukciškai „MOG“ buvo šiek tiek modifikuotas „RRG Zögling“ („Gandras“) ir „T-1“ (BrO-1). Paleidžiamas buvo trosu, velkant nuo kopos.

1936 metų pavasarį buvo pagaminti ir Nidos sklandymo mokykloje skraidė du „MOG".

## Techniniai duomenys

* **[[Įgula (mašinos)|Įgula]]:** 1
* **[[Sparno mojis|Sparnų mojis]]:** 11,25 m
* **Sparnų plotas:** 16 m²
* **[[Proilgis]]:** 7,8
* **[[Svoris]]:**
** **[[Tuščios transporto priemonės svoris|tuščio sklandytuvo]]:** 90 kg
** **[[Maksimalus kilimo svoris|maksimalus kilimo]]:** 160 kg
* **Apkrova:** 10 kg/m²
* **[[Aerodinaminė kokybė]]:** 11
* **Žemėjimo greitis:** 1,1 m/s
* **[[V greičiai|Normalus skridimo greitis]]:** 40 km/h

## Literatūra

* (LT) Lietuvos sklandymo istorija, Kauno apskritis sklandymo klubas
* (LT) Lietuvos sklandymo istorija, Skautų aidas, 1958 m. rugsėjo mėn., Nr. 9
* (LT) Ramoška, Gytis, B. Oškinio, G. Miliūno ir A. Gyso sklandytuvas MOG, Plieno sparnai, elektroniniam publikavimui parengė G. Kačergius, 2008

## Išnašos
Jaylon Tyson

**Džeilonas La Ronas Taisonas** (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. Žaidė universitetinį krepšinį Teksaso „Longhorns“, Teksaso Tech „Red Raiders“ ir Kalifornijos „Golden Bears“ komandose.

## Karjera universitete
Pirmaisiais metais Teksaso universitete Taisonas sužaidė aštuonerias rungtynes, per kurias vidutiniškai praleido po 6,9 minutes ir pelnė po 1,8 taško.

2022 m. jis persikėlė į Teksaso technologijos universitetą. 2022–2023 m. Taisonas „Red Raiders“ komandoje sužaidė 31 rungtynes startiniame penkete ir vidutiniškai pelnė po 10,7 taško bei atkovojo po 6,1 kamuolio. Po sezono jis vėl paliko savo universitetą, motyvuodamas rasistiniais vyriausiojo trenerio Mark Adams komentarais, kuris vėliau buvo suspenduotas ir atsistatydino.

2023 m. gegužės 8 d. įsipareigojo žaisti Kalifornijos „Golden Bears“ komandoje.

## Profesionali karjera

### Klivlando „Cavaliers“ (2024–dabar)
2024 m. NBA naujokų biržoje Klivlando „Cavaliers“ pasirinko jį 20-uoju šaukimu.

## Statistika

### NBA
#### Reguliarusis sezonas

#### Atkrintamosios varžybos

### Universitetas

## Išnašos

## Nuorodos
* Jaylon Tyson NCAA profilis „Basketball Reference“
Saterio apygarda

**Saterio apygarda** () – Jungtinių Amerikos Valstijų apygarda, esanti Kalifornijos šiaurės vakarinėje dalyje. Pagal 2020 m. JAV gyventojų surašymo duomenis, apygardoje gyveno 99 633 žmonės. Apygardos būstinė įsikūrusi Juba Sityje. 

## Istorija
XIX a. pradžioje Saterio apygardos teritorijoje gyveno maidai. Apygarda įkurta 1850 m., 1851 m. dalys apygardos atiduotos Plaserio apygardai. Pavadinta pagal Džoną Saterį, Sakramento miesto įkūrėją.

## Geografija
Apygarda įsikūrusi Kalifornijos slėnio šiaurinėje dalyje, palei Sakramento upę, apima dalį Sakramento slėnio. Šiaurėje ribojasi su Bjuto, šiaurės rytuose su Jubos, rytuose su Plaserio, pietryčiuose su Sakramento, pietvakariuose su Jolo ir šiaurės vakaruose su Kolūzos apygardomis.

## Gyventojai
2020 m. JAV gyventojų surašymo duomenimis, apygardoje gyveno 41,52 % baltųjų, 31,68 % lotynoamerikiečių, 18,08 % azijiečių, 5,18 % mišrios rasės, 1,78 % afroamerikiečių, 0,87 % indėnų, 0,61 % kitų rasių, ir 0,28 % Ramiojo vandenyno salų kilmės gyventojų.


Sutter County, CA, USA - panoramio.jpg|Apygardos kraštovaizdis
Sutter Mountains.JPG|Saterio kalnai
SouthButte.jpg|Saterio kalnai
Feather River.jpg|Plunksnų upės ir Jubos santaka


## Šaltiniai
Stephon Castle

**Stefonas Džavontė Kaslas** (, g. ) – JAV krepšininkas, žaidžiantis NBA lygoje besivaržančioje San Antonijo „Spurs“ komandoje. Universitete rungtyniavo Konektikuto „Huskies“ komandoje.

## Ankstyvasis gyvenimas
Kaslas užaugo Kavingtone, Džordžijos valstijoje, ir mokėsi Niutono vidurinėje mokykloje. Dvyliktoje klasėje vidutiniškai pelnė po 20,1 taško, atkovojo po 9,5 kamuolio, atliko po 4,8 rezultatyvaus perdavimo, perėmė po 3 kamuolius ir blokavo po 2 metimus per rungtynes. Buvo atrinktas žaisti 2023 m. „McDonald's All-American“ rungtynėse.

2021 m. lapkričio 19 d. įsipareigojo žaisti Konektikuto universiteto krepšinio komandoje, nors sulaukė pasiūlymų iš Oberno, Arkanzaso, Džordžijos, Džordžijos Tech ir Ohajo valstijos universitetų. Nors 11 klasėje buvo įvertintas keturiomis žvaigždutėmis, 12 klasėje Kaslo reitingas pakilo iki penkių žvaigždučių.

## Karjera universitete
2023 m. birželį baigęs vidurinę mokyklą Kaslas įstojo į Konektikutą. Padėjo Konektikuto „Huskies“ laimėti 2024 m. NCAA turnyrą.

2024 m. balandžio 19 d. pateikė paraišką dalyvauti 2024 m. NBA naujokų biržoje.

## Profesionali karjera

### San Antonijo „Spurs“ (2024–dabar)
2024 m. NBA naujokų biržoje San Antonijo „Spurs“ pasirinko jį ketvirtuoju šaukimu. Jo komandos draugą iš Konektikuto Donovan Clingan Portlando „Trail Blazers“ pasirinko septintuoju šaukimu.

2024 m. liepos 6 d. debiutavo NBA vasaros lygoje ir per 97:65 pralaimėjimą Šarlotės „Hornets“ ekipai pelnė 12 taškų, atkovojo 6 kamuolius bei atliko 3 rezultatyvius perdavimus. S. Kaslas buvo pripažintas geriausiu 2025 m. sausio mėnesio Vakarų konferencijos naujoku. Vasario 7 d. per 117:116 pralaimėjimą Šarlotės „Hornets“ ekipai Kaslas pelnė 33 taškus. Vėliau vėl buvo pripažintas geriausiu Vakarų konferencijos mėnesio naujoku, šį kartą dėl jo pasirodymų kovo mėnesį.

2025 m. balandžio 30 d. buvo pripažintas NBA metų naujoku.
## Nacionalinė rinktinė
Kaslas atstovavo JAV Meksikoje vykusiame 2018 m. Amerikos jaunių (U-18) krepšinio čempionate. Jis vidutiniškai pelnė po 5,5 taško ir atkovojo po 2,2 atšokusio kamuolio per rungtynes, padėdamas komandai laimėti aukso medalius.

## Statistika

### NBA
#### Reguliarusis sezonas

### Universitetas

|-
| style="text-align:left;"|2023–24
| style="text-align:left;"|Konektikutas
| 34 || 30 || 27.0 || .472 || .267 || .755 || 4.7 || 2.9 || .8 || .5 || 11.1
|- class="sortbottom"
| style="text-align:center;" colspan="2"|Karjera
| 34 || 30 || 27.0 || .472 || .267 || .755 || 4.7 || 2.9 || .8 || .5 || 11.1
|}

## Apdovanojimai ir pasiekimai
### NBA
* NBA metų naujokas (2025 m.)
* Pirmosios NBA simbolinės naujokų komandos žaidėjas (2025 m.)
### NCAA
* NCAA čempionas (2024 m.)
* „Big East“ konferencijos metų pirmakursis (2024 m.)
* „Big East“ konferencijos simbolinės pirmakursių komandos žaidėjas (2024 m.)
## Išnašos

## Nuorodos
* Stephon Castle NCAA profilis „Sports Reference“
Bruso lagūna

**Bruso lagūna** () – Karibų jūros lagūna, įsiterpusi į šiaurės rytinį Hondūro krantą (vadinamajame Moskitų krante). Plotas 165 km². Ilgis 32 km, plotis iki 10 km. Lagūną nuo vandenyno skiria siaura nerija. Krantai žemi, pelkėti, apaugę mangrovėmis. Į Bruso lagūną įteka kelios Patukos deltos atšakos bei Sigrės upė.

Bruso lagūna patenka į Platano upės biosferos rezervatą. Pietrytinėje pakrantėje įsikūręs Brus Lagunos miestas.

## Šaltiniai
Ebano lagūna

**Ebano lagūna** () – Karibų jūros lagūna, įsiterpusi į šiaurės rytinį Hondūro krantą (vadinamajame Moskitų krante), į vakarus nuo Bruso lagūnos. Plotas 70 km². Ilgis 18 km, plotis iki 8 km. Lagūną nuo vandenyno skiria siaura nerija. Krantai žemi, pelkėti, apaugę mangrovėmis. Į lagūną įteka La Kribos upė – Tinto upės žemupio atšaka. Lagūnoje yra Kapitano sala.

Ebano lagūna patenka į Platano upės biosferos rezervatą. Šiaurinėje pakrantėje (nerijoje) įsikūrusios Ibanso, Pajabilos, Kokobilos gyvenvietės.

## Šaltiniai
Artikuliacija

**Artikuliacija** ( 'aiškus tarimas') – kalbos padargų padėtys ir veiksmai tariant garsus.

Tariant atskirą kalbos garsą, galima išskirti tris artikuliacijos fazes:
# ekskursija (prataras) – kalbos padargai iš neutralios padėties pereina į padėtį, reikalingą tam tikram garsui ištarti;
# ekspozicija (tarimas) – diafragma ir tarpšonkauliniai raumenys stumia orą iš plaučių, suvirpinęs balso klostes arba jų nesuvirpinęs oras išeina pro kitus kalbos padargus ir sukelia atitinkamą garsą;
# rekursija (ištaras) – kalbos padargai grįžta į indiferentišką, su garso tarimu nesusijusią būseną.

Tariant ilgesnius garsų junginius, gretimų garsų ekskursija ir rekursija susilieja. Neretai pradedant tarti vieną garsą kurie nors kalbos padargai pasiruošia ir kitam garsui. Tai sąlygoja tokius fonetinius ir fonologinius reiškinius kaip akomodacija.

## Išnašos
Kalbos padargai

**Kalbos padargai**, arba **šnekos padargai** – organai, dalyvaujantys tariant kalbos garsus. Šie organai pasitelkiami ne tik kalbėti, bet ir kvėpuoti, virškinti bei kitoms fiziologinėms funkcijoms.

Atsižvelgiant į reikšmę garsų artikuliacijai, skiriamos dvi kalbos padargų sistemos: energinė ir artikuliacinė. Energinei sistemai priklauso diafragma, plaučiai, bronchai ir gerklė. Energinė sistema oru, kaip garso šaltiniu, aprūpina artikuliacinę sistemą, į kurią įeina gerklos, liežuvis, dantys su dantenomis, gomurys, lūpos, burnos ir viršutinių kvėpavimo takų ertmės.

Artikuliacinės sistemos kalbos padargai dalijami į aktyviuosius (balso klostės, užpakalinė ryklės sienelė, minkštasis gomurys su liežuvėliu, liežuvis ir lūpos) ir pasyviuosius (dantys, dantenos, kietasis gomurys). Balso klostės išgauna balsą tariant balsius, sonantus, skardžiuosius priebalsius bei tam tikrus dusliuosius priebalsius. Kuo ilgesnės ir storesnės balso klostės, tuo žemesnis balsas. Burnos ertmės, liežuvio, dantų su dantenomis, gomurio ir lūpų paskirtis dvejopa: sukurti iš plaučių išstumiamai oro srovei įvairių kliūčių, lemiančių čia susidarančių garsų (priebalsių) ypatybes, ir keičiant savo formą bei tūrį moduliuoti balsą jį paverčiant skirtingais tembro garsais – balsiais. Nosies ertmė prisideda prie nosinių garsų, balsių ir priebalsių, artikuliacijos.

## Išnašos
Alen Smailagić

**Alenas Smailagičius** (, 2000 m. rugpjūčio 18 d.) – Serbijos krepšininkas, rungtyniaujantis sunkiojo krašto puolėjo ir vidurio puolėjo pozicijose.

## Karjera

2012–2018 m. Alenas Smailagičius treniravosi Belgrado „Beko“ jaunimo komandose, su pagrindine komanda varžėsi trečiojoje Serbijos lygoje. 2018 m. dalyvavo NBA G lygos biržoje, pateko į Santa Kruzo „Warriors“ klubą ir tapo jauniausiu visų laikų NBA G lygos žaidėju. 2019 m. dalyvavo NBA naujokų biržoje, kur 39 šaukimu pakviestas Naujojo Orleano „Pelicans“, bet išmainytas į „Golden State Warriors“. Šiame klube 2019–20 ir 2020–21 m. fiksavo atitinkamai 9,9 ir 5,6 minučių, 4,2 ir 1,9 taško, 1,9 ir 1,1 atkovoto kamuolio vidurkius. 2021 m. grįžo į Europą ir sudarė 3 metų kontraktą su Belgrado „Partizan“. 2024 m. vasarą perėjo į Kauno „Žalgirį“.

Alenas Smailagičius varžėsi Serbijos U-16 rinktinėje.

2025 m. liepos 9 d. Smailagičius pasinaudojo sutartyje numatyta išpirkos galimybe, paliko „Žalgirio“ komandą ir persikėlė mažiausiai dvejiems metams į Bolonijos „Virtus“ komandą.

## Pasiekimai
* Adrijos lyga: 2023 m.
* Karaliaus Mindaugo taurė: 2025 m.
* LKL: 2025 m.

## Šaltiniai
Igor Maksimović

**Igoris Maksimovičius** (*Igor Maksimović*, g. 1999 m. liepos 31 d.) – Serbijos futbolininkas, atakuojančio plano saugas. Atstovavo Marijampolės „Sūduvai“.

## Karjera
Kitados atstovavo Belgrado „Partizan“ U19 komandai, vėliau rungtyniavo „Voždovac“, „Indjija“, „Metalac“ ir „Novi Pazar“ (Serbija).

2024 m. birželio mėn. persikėlė į Lietuvą ir atstovavo Marijampolės „Sūduvai“.

2024 m. birželio 26 d. debiutavo A lygos rungtynėse prieš FK Panevėžys. Panevėžiečiai nugalėjo varžovus rezultatu 3-1.

2025 m. vasario mėn. tapo žinoma, kad futbolininkas persikėlė į Sremska Mitrovicos „Radnički“ (Serbija).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
Spirakių šventoriaus koplyčia

**Spirakių šventoriaus koplyčia** arba **Nosovo koplyčia-mauzoliejus** – buvusi laidojimo koplyčia, stovinti Panevėžio rajone, Spirakių kaime, 200 m į pietus nuo kelio , šventoriuje šalia Švč. Trejybės bažnyčios.

Bažnyčia akmenų mūro, pastatyta 1840 m. Šventoriuje yra senosios laidojimo kapinės, apjuostos akmens mūro tvora. Šventoriuje koplyčia pastatyta 1910 m., priklausė stačiatikiui  Nosovui (ar Nosavui), čia jis buvo palaidotas. Jo palaikai koplyčioje išbuvo iki I pasaulinio karo, o tolesnis palaikų likimas nežinomas. Nuo tada – per šimtmetį laiko – buvusios koplyčios pastatas nebebuvo šventyklos dalimi, o naudotas kaip sandėlys. Šis pastatas dar buvo vadintas špitole. Pastaraisias metais koplyčios pastatas naudojamas bažnytiniam inventoriui, seniems kapinių kryžiams laikyti. Šalia koplyčios stūkso pora Lietuvos partizanų antkapinių paminklų.

Aštuonkampis, raudonų plytų mūrinis pastatas su centriniu bokšteliu ir katalikišku kryžiumi kapinių apsuptyje išsiskiria savo architektūra, kiek primena stačiatikių maldos namų stilistiką. 

## Šaltiniai

## Nuorodos

* Mūrinės koplyčios. Koplyčia Spirakių bažnyčios šventoriuje *miestai.net*
Arminas Čivilis

**Arminas Čivilis** (g. 1998 m. sausio 4 d.) – Lietuvos futbolininkas, gynėjas. 

## Karjera
Nuo 2014 m. atstovavo FM Vilnius. Nuo 2015 m. priklausė FM-FK Žalgiris. 

### Vilniaus „Žalgiris“
; Žalgiris B komanda
2016 m. pakviestas į Žalgiris B komandą. 2016 m. gegužės 27 d. debiutavo Pirmos lygos rungtynėse prieš FK Panevėžys. jaunieji žalgiriečiai rezultatu 1-0 palaužė varžovus. Čivilis susitikimą pradėjo ant atsarginių suolelio, o aikštėje pasirodė po keitimo pačioje rungtynių pabaigoje.

2017 m. rugsėjo 17 d. pelnė įvartį Pirmos lygos rungtynėse prieš Tauragės „Taurą“. Varžovai sutriuškino „bekus“ rezultatu 5-1.

### FC „Vilniaus Vytis“
2019 m. kovo 30 d. debiutavo Vilniaus Vytyje rungtynėse prieš Kretingos „Miniją“. Vilniečiai nugalėjo kretingiškius rezultatu 2-0.

### „Transinvest“ klubas
2022 m. pradžioje prisijungė prie Vilniaus rajono „Transinvest“. Komanda rungtyniavo Antroje lygoje. 2022 m. balandžio 10 d. debiutavo Antros lygos rungtynėse prieš Jonava B ir pelnė įvartį. FK Transinvest sutriuškino varžovus rezultatu 4-0. 

2022 m. balandžio 23 d. pasižymėjo įvarčiu LFF taurės turnyro rungtynėse prieš FSK Radviliškis. Vilniaus rajono atstovai sutriuškino varžovus rezultatu 6-0 ir pateko į kitą etapą.

2023 m. sezone ir toliau rungtyniavo Vilniaus rajono „Transinvest“, su kuriuo laimėjo Pirmą lygą ir triumfavo LFF taurės turnyre.

2023 m. kovo 18 d. debiutavo Pirmos lygos rungtynėse prieš „Jonavos“ klubą. Vilniaus rajono atstovai nugalėjo jonaviškius rezultatu 2-1.

2024 m. sezone futbolininkas ir toliau rungtyniavo FK Transinvest. Sezono pradžioje atstovavo Transinvest B komandai, o vėliau žaidė pagrindinėje sudėtyje. 

2024 m. gegužės 3 d. pelnė įvartį LFF taurės turnyro rungtynėse prieš FK Euforija-Tirola. FK Transinvest nugalėjo mėgėjus triuškinančiu rezultatu 11-1.

2024 m. gegužės 11 d. debiutavo A lygos rungtynėse prieš Alytaus „Dainavą“. Alytiškiai nugalėjo varžovus minimaliu skirtumu 1-0.

## Statistika
; Žaidėjo statistika

Spalvų reikšmės: 
: Ekipa žaidė A lygoje;
: Pirmos lygos ekipa;
: Antros lygos ekipa;

## Pasiekimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Bronny James

**LeBronas Reimonas „Bronis“ Džeimsas jaunesnysis** (, g. ) – JAV krepšininkas, žaidžiantis NBA lygoje besivaržančioje Los Andželo „Lakers“ komandoje. Žaidė universitetinį krepšinį Pietų Kalifornijos „Trojans“ komandoje.

Jis yra vieno geriausių profesionalių krepšininkų LeBron James sūnus. Tai yra pirmasis tėvo ir sūnaus duetas, vienu metu žaidžiantis NBA.

## Ankstyvasis gyvenimas
Jis gimė 2004 m. spalio 6 d. Akrone, Ohajo valstijoje, devyniolikmečiui LeBron James ir jo aštuoniolikmetei merginai Savannah Brinson. Vaikystėje Džeimsas užsiėmė keliomis sporto šakomis, įskaitant krepšinį ir futbolą, tačiau tėvas neleido jam žaisti amerikietiškojo futbolo ir ledo ritulio dėl saugumo sumetimų.

## Karjera universitete
2023 m. gegužės 6 d. Džeimsas paskelbė, kad įstos į Pietų Kalifornijos universitetą ir žais už „Trojans“.

2023 m. liepos 24 d. apie 9:26 val. krepšininkas nugriuvo per treniruotę. Vėliau paaiškėjo, kad jam sustojo širdis dėl įgimtos širdies ydos.

Praėjus mažiau nei penkiems mėnesiams po širdies sustojimo, gruodžio 10 d. Džeimsas debiutavo „Trojans“ komandoje, pelnydamas 4 taškus, atkovodamas 3 kamuolius, atlikdamas 2 rezultatyvius perdavimus, perimdamas 2 kamuolius ir blokuodamas vieną metimą nuo atsarginių žaidėjų suolelio. Bronis Džeimsas dalyvavo 25 paskutinėse „Trojans“ rungtynėse ir vidutiniškai pelnė po 4,8 taško, atkovojo po 2,8 kamuolio bei atliko po 2,1 rezultatyvaus perdavimo.

2024 m. balandžio 5 d. savo „Instagram“ paskyroje paskelbė, jog dalyvaus 2024 m. NBA naujokų biržoje.

## Profesionali karjera

### Los Andželo „Lakers“ (2024–dabar)
2024 m. NBA naujokų biržoje Los Andželo „Lakers“ pasirinko jį 55-uoju šaukimu. Per ESPN biržos transliaciją Bob Myers teigė, kad Džeimso agentas Rich Paul grasino kitoms NBA komandoms nepašaukti jo, nes priešingu atveju jis išvyks žaisti į Nacionalinę krepšinio lygą (NBL) Australijoje.

## Statistika

### NBA
#### Reguliarusis sezonas

#### Atkrintamosios varžybos

### Universitetas

## Asmeninis gyvenimas
Vilkėjo 0 numeriu pažymėtus marškinėlius, nes šį numerį vilkėjo jo mėgstamiausias NBA žaidėjas Russell Westbrook.

## Išnašos

## Nuorodos
* Bronny James NCAA profilis „Basketball Reference“
Solano apygarda

**Solano apygarda** () – apygarda Jungtinių Amerikos Valstijų vakaruose, Kalifornijos šiaurės vakarinėje dalyje. Pagal 2020 m. JAV gyventojų surašymo duomenis, apygardoje gyveno 453 491 žmonės. Apygardos būstinė įsikūrusi Ferfilde. Didžiausias miestas – Valjechas.

## Istorija
Apygarda įkurta 1850 m., pavadinta pagal indėną Fransiską Solaną, *suisun* genties lyderį.

## Geografija
Solano apygardos pietunius krantus skalauja San Fransisko įlanka. Apygardoje gausu kalnų šlaitų bei dirbamos žemės. Apygarda šiaurėje ribojasi su Jolo apygarda, šiaurės rytuose su Sakramento apygarda, pietuose su Kontra Kostos apygarda, o šiaurės vakaruose su Sonomos ir Napos apygardomis.

## Gyventojai
2020 m. JAV gyventojų surašymo duomenimis, apygardoje gyveno 34,21 % baltųjų, 28,26 % lotynoamerikiečių, 15,65 % azijiečių, 13,24 % afroamerikiečių, 6,8 % mišrios rasės, 0,83 % Ramiojo vandenyno salų, 0,66 % kitų rasių ir 0,36 % indėnų kilmės gyventojų.

### Didžiausi miestai
* Valjechas (126 085 gyv. 2020 m. JAV gyentojų surašymas)
* Ferfildas (119 874 gyv.)
* Vakavilis (102 386 gyv.)
* Sesun Sitis (29 517 gyv.)
* Beniša (27 135 gyv.)
* Diksonas (18 988 gyv.)
* Rio Vista (10 016 gyv.)

## Šaltiniai
Gvaimoreto lagūna

**Gvaimoreto lagūna** () – Karibų jūros lagūna, įsiterpusi į šiaurinį Hondūro krantą (vadinamajame Moskitų krante), į šiaurės rytus nuo Truchilijo. Plotas 60 km². Ilgis 15 km, plotis iki 7 km. Lagūną nuo vandenyno skiria siaura nerija. Krantai žemi, pelkėti, apaugę mangrovėmis.

Gvaimoreto lagūna paskelbta laukinės gamtos draustiniu.

## Šaltiniai
Akomodacija (kalbotyra)

**Akomodacija** ( 'pritaikymas, priderinimas') – greta esančių garsų tarties ir akustinių savybių supanašėjimas, nepanaikinantis jų esminių skiriamųjų požymių.

Lietuvių kalboje priebalsiai suapvalinami, sulūpinami, t. y. labializuojami (tariama l°ú:p°o: s, s°t°o: r°úoj°u), tačiau [l°], [p°], [s°], [t°], [r°], [j°] prieš lūpinius balsius [ū], [ō], [u] priklauso tiems patiems priebalsiams, toms pačioms fonemoms kaip ir nelūpiniai (nesulūpinti) [l], [p], [s], [t], [r], [j]. Akomodacijos rezultatas – tai šoniniai ir nosiniai sprogstamieji priebalsiai, tariami junginiuose *tl, dl, pm, bm, tn, dn* (*a*[tl]*ãkinti*, *a*[pm]*áuti*, *liū̃*[dn]*as*), gomurinis nosinio [n] alofonas [ŋ] prieš [k], [g] (*a*[ŋ]*gà*, *bá*[ŋ]*kas*), įvairūs balsių variantai greta minkštųjų priebalsių, balsių nosinimas (nazalizacija), jiems atsidūrus tarp nosinių priebalsių (*mãmą* [mą̃:mą:], *mū́rai* [mų́:rai], *nãmas* [ną̃:mąs]). Akomodacija yra fonemų pozicinių (kombinacinių) variantų, arba alofonų, atsiradimo priežastis. Akomodacijos nereikėtų tapatinti su asimiliacija ir neutralizacija.

## Išnašos
Del Nortės apygarda

**Del Nortės apygarda** () – apygarda Jungtinių Amerikos Valstijų vakaruose, Kalifornijos šiaurės vakariniame kampe. Pagal 2020 m. JAV gyventojų surašymo duomenis, apygardoje gyveno 27 743 žmonės. Apygardos būstinė įsikūrusi Kresent Sityje.

## Istorija
Prieš europiečių atkeliavimą apygardoje gyveno jurokai ir tolovai. Apygarda įkurta 1857 m. iš 1874 m. panaikintos Klamato apygardos. Ispaniškai *del norte* reiškia "iš šiaurės", apygarda taip pavadinta, nes yra pačioje Kalifornijos šiaurėje.

## Geografija
Del Nortės apygardos vakarinius krantus skalauja Ramusis vandenynas. Apygardos paviršius kalnuotas; iškilę Klamato kalnai. Teka Klamatas ir Smitas. Apygarda apima dalį Redvudo nacionalinio parko. Ribojasi su Oregonu šiaurėje, su Siskiju apygarda rytuose ir su Humboldto apygarda pietuose.

## Gyventojai
2020 m. JAV gyventojų surašymo duomenimis, apygardoje gyveno 58,62 % baltųjų, 19,18 % lotynoamerikiečių, 7,96 % mišrios rasės, 7,7 % indėnų, 3,03 % afroamerikiečių, 2,98 % azijiečių, 0,44 % kitų rasių ir 0,1 % Ramiojo vandenyno salų kilmės gyventojų.

## Šaltiniai
Kybartų vokiečių kapinių koplyčia

**Kybartų vokiečių kapinių koplyčia** – buvusi koplyčia, kurios liekanos stūkso Vilkaviškio rajone, Kybartų kaime,  senosiose vokiečių kapinėse, 1 km į šiaurę nuo Kybartų geležinkelio stoties, šalia  kelio . Už 100 m nuo kapinių Lieponos upeliu praeina Lietuvos–Rusijos valstybinė siena.

Senosios kapinės paskelbtos istorijos paminklu. Jų plotas užima 0,52 ha. Kapinių kalnelyje stovi pusiau nugriauta mūrinė koplyčia. Išlikęs jos priekinio fasado su bokšteliu fragmentas. Prie koplyčios buvo laidojami evangelikų liuteronų tikėjimo vokiečiai, priešingoje kelio pusėje – metodistai. Teritorijoje matyti buvusių kapaviečių ženklai, antkapinių paminklų dalys. 

Senųjų gyventojų prisiminimu, koplyčią per karą sugriovė sprogmuo, kurio išrausta duobė likusi ir dabar. Ji naudota kaip liuteronų šarvojimo vieta. Čia, reikalui esant, buvo šarvojami velioniai, rengiamos pamaldos. Koplyčioje buvęs kambarėlis kapų prižiūrėtojo instrumentams susidėti. Viduje buvę gražių žvakidžių, kitokių apeiginių indų. Išsikėlus vietos vokiečiams, ši vieta vėliau buvo apleista, buvęs turtas išvogtas.

Šaltiniuose minimas 1696 m. Virbalio bažnyčios vizitacijos aktas, kuriame rašoma, jog Virbalio klebonas savo lėšomis Kybartų kaimo kapinaitėse pastatė koplyčią su šv. Jurgio Kentėtojo altoriumi, kad žmonėms būtų patogiau klausyti šv. Mišias. Išlikę dabartinės koplyčios griuvėsiai – tai jau daug vėlesnis statinys.

## Šaltiniai

## Nuorodos

* Vilkaviškio rajono sakralas *sakralas.lt* p. 872
* Lietuva senose fotografijose. Kybartų kaimo senosios vokiečių kapinės ir evangelikų liuteronų koplyčia, 1941-1944 m. *facebook.com*
Neutralizacija (kalbotyra)

**Neutralizacija** ( 'nė vienas iš dviejų') – kalbos elementų priešpriešos (opozicijos) išnykimas griežtai apibrėžtomis sąlygomis. Neutralizacijos sąvoką į kalbotyrą įdiegė fonologai, tačiau nuo XX a. 7-ojo dešimtmečio ji vartojama ir morfologijoje, sintaksėje, leksikologijoje bei semantikoje.

## Fonologija
Sakykime, prieš užpakalinės eilės balsius lietuvių kalboje minkštasis priebalsis [k'] ir kietasis [k] atlieka žodžių ir jų formų skiriamąją funkciją (plg. *kiùrti: kùrti, puikiùs: puikùs, plìkio: plìko*) – tai stiprioji šios opozicijos padėtis. Silpnosiose pozicijose reiškiasi šių fonemų ir visų minkštųjų bei kietųjų priebalsių priešpriešos neutralizacija: žodžio pabaigoje ir prieš kietuosius priebalsius vartojamas tik kietasis [k], o prieš priešakinės eilės balsius – tik minkštasis [k'] (plg. *mì*[k']*i* : *mì*[k], *plikiùs: plikùs*, bet *plì*[k']*i*). Po minkštųjų priebalsių balsių eilės priešprieša neutralizuojama, tuo atveju vartojami tik balsiai [e·], [e], o [a·] ir [a] netariami (pavyzdžiui, *suñkią* [suñ.'k’e·], *šalià* [šal'è]). Priebalsių skardumo ir duslumo priešprieša išnyksta žodžio gale (tariami tik duslieji priebalsiai, pavyzdžiui, *daũg* [daũ.k'], *bemàž* [bemàš]), taip pat priebalsių skardumas duslumas neutralizuojamas prieš kitus priebalsius (prieš skardžiuosius tariami tik skardieji, pavyzdžiui, *nèšdavo* [nèždavo], prieš dusliuosius – tik duslieji priebalsiai, sakykim, *gróbti* [gróp’t’i]).

## Aukštesnieji kalbos lygiai
Aukštesniuosiuose, iš dvipusių vienetų sudarytuose kalbos lygiuose skiriama dvejopa neutralizacija: vienetų išraiškos (pavyzdžiui, vienoje formoje sutampa įvairių linksnių reikšmės: *dū́me* – ir vienaskaitos vietininkas, ir šauksmininkas) ir jų turinio (kontekstinis įvairių formų reikšmės sutapimas: *eĩsiu namõ* – *nà, àš jaũ einù namõ*). Kaip ir fonologijoje, neutralizacija gali būti sustiprinta arba susilpninta: taigi, baltų kalbose išnykus arba beveik išnykus dviskaitos ir daugiskaitos priešpriešai drauge sustiprėjo linksnių opozicijos, kurios dviskaitos paradigmoje dėl formų sutapimo buvo neutralizuotos.

## Išnašos
Jugoslavijos futbolo sąjunga

**Jugoslavijos futbolo sąjunga** () – Jugoslavijos futbolo vykdomoji institucija, organizavusi futbolo lygas, rinktines, prižiūrėjusi respublikines ir regionines futbolo sąjungas. Būstinė buvo sostinėje Belgrade.

## Istorija

Sąjunga įkurta 1919 m. balandžio 15 d. Priimta į FIFA kaip laikinoji narė 1921 m., kaip nuolatinė 1923 m. Nuo 1954 m. buvo UEFA narė. XX a. pabaigoje subyrėjus Jugoslavijai prižiūrėjo jau tik Juodkalnijos ir Serbijos respublikas (pasitraukė Bosnija ir Hercegovina, Kroatija, Makedonija, Slovėnija), o 2003 m. reformuota į Serbijos ir Juodkalnijos futbolo sąjungą.

## Šaltiniai
Deadpool ir Ernis

**Deadpool ir Ernis** () – 2024 m. JAV mokslinės fantastikos superherojų filmas, kurį režisavo Shawn Levy. Filmą kūrė „Marvel Studios“, „Maximum Effort“ ir „21 Laps Entertainment“, o platino „Walt Disney Studios Motion Pictures“. Jame vaidina Ryan Reynolds, Hugh Jackman, Emma Corrin ir Matthew Macfadyen. Tai yra filmo „Deadpool 2“ (2018 m.) tęsinys ir 34-asis „Marvel Cinematic Universe“ (MCU) filmas.

Lietuvos kino teatruose pasirodė 2024 m. liepos 24 d.

Visame pasaulyje jis uždirbo daugiau nei 1,3 mlrd. dolerių ir tapo 22-uoju pelningiausiu visų laikų filmu, pelningiausiu visų laikų R cenzo filmu ir antruoju pelningiausiu 2024 m. filmu.

## Vaidmenys

: *Aktorius – veikėjas*

* Ryan Reynolds – *Deadpool*
* Hugh Jackman – *Loganas / Ernis*
* Emma Corrin – *Cassandra Nova*
* Matthew Macfadyen – *Paradox*

## Filmo gamyba
Trečiojo „Deadpool“ filmo kūrimas „20th Century Fox“ pradėtas 2016 m. lapkritį, tačiau buvo sustabdytas po to, kai 2019 m. kovą studiją įsigijo „Disney“. Personažas buvo perduotas studijai „Marvel Studios“, kuri pradėjo kurti naują filmą su R. Reynolds. Jame Deadpool integruojamas į „Marvel Cinematic Universe“ ir išlaikomas ankstesnių filmų N-16 cenzas, todėl tai pirmasis MCU filmas su tokiu cenzu. 2022 m. rugpjūtį H. Jackman nusprendė pakartoti Ernio vaidmenį iš „Fox“ Iksmenų filmų serijos.

Filmavimas prasidėjo 2023 m. gegužę „Pinewood Studios“ Anglijoje, papildomai filmuota Norfolke ir Bovingdono kino studijoje. Liepos mėn. gamyba buvo sustabdyta dėl 2023 m. SAG-AFTRA streiko, bet atnaujinta lapkričio mėn. ir baigta 2024 m. sausio mėn. Filmo pavadinimas atskleistas po mėnesio.

## Nuorodos
* 
* 
* 
## Išnašos
Ron Holland

**Ronaldas Deveinas „Ronas“ Holandas II** (, g. ) – JAV krepšininkas, žaidžiantis NBA lygoje besivaržančioje Detroito „Pistons“ komandoje.

## Ankstyvasis gyvenimas ir karjera
Holandas gimė ir užaugo Dankanvilyje, Teksaso valstijoje. Lankė Dankanvilio vidurinę mokyklą.

Per ketverius metus Dankanvilyje jis pelnė daugiau nei 1500 taškų ir sugriebė daugiau nei 900 kamuolių, padėdamas Dankanvilio „Panthers“ iškovoti porą čempionų titulų.

Baigęs vidurinę mokyklą buvo vertinamas vienu perspektyviausių jaunųjų krepšininkų visoje Teksaso valstijoje. 2022 m. lapkričio 5 d. Holandas įsipareigojo žaisti Teksaso universitete, nors sulaukė pasiūlymų iš Kentukio, Memfio, Kanzaso, Arkanzaso, Oklahomos valstijos, UCLA ir Oregono.

2023 m. pavasarį paskelbė, kad atsisakys universitetinio krepšinio, o vietoj to profesionaliai žais NBA G lygoje.

## Profesionali karjera

### NBA G lygos „Ignite“ (2023–2024)
2023 m. birželio 20 d. Holandas pasirašė sutartį su NBA G lygos „Ignite“ klubu. 2024 m. sausio 31 d. rungtynėse su Ajovos „Wolves“ patyrė dešinės rankos nykščio sausgyslės plyšimą ir jam buvo atlikta sezoną baigianti operacija. Per 15 sužaistų rungtynes jis vidutiniškai pelnė po 18,5 taško, atkovojo po 6,7 kamuolio, atliko po 2,8 rezultatyvaus perdavimo ir perėmė po 2,1 kamuolio. Pasibaigus sezonui pranešė, jog dalyvaus 2024 m. NBA naujokų biržoje.

### Detroito „Pistons“ (2024–dabar)
2024 m. NBA naujokų biržoje Detroito „Pistons“ pasirinko jį penktuoju šaukimu.

2024 m. gruodžio 19 d. Holandas vos ne susimušė su Jutos „Jazz“ krepšininku Jordan Clarkson, po to kai Clarkson susiginčijo su Holando komandos draugu Paul Reed. Holandas buvo pašalintas iš rungtynių, o gruodžio 21 d. jam buvo skirta 25 000 JAV dolerių bauda.

## Statistika

### NBA
#### Reguliarusis sezonas

#### Atkrintamosios varžybos

### NBA G lyga

|-
| style="text-align:left;"|2023–24
| style="text-align:left;"|Ignite
| 15 || 14 || 30.3 || .474 || .239 || .682 || 6.7 || 2.8 || 2.1 || 1.1 || 18.5
|- class="sortbottom"
| style="text-align:center;" colspan="2"|Karjera
| 15 || 14 || 30.3 || .474 || .239 || .682 || 6.7 || 2.8 || 2.1 || 1.1 || 18.5
|}

## Išnašos

## Nuorodos
* Ron Holland profilis „Basketball Reference“ 
* Ron Holland profilis „NBA G League“ 
* Ron Holland profilis „Proballers“ 
* Ron Holland profilis „RealGM“
Imperialo apygarda

**Imperialo apygarda** () – apygarda Jungtinių Amerikos Valstijų pietvakariuose, Kalifornijos pietrytiniame kampe. Pagal 2020 m. JAV gyventojų surašymo duomenis, apygardoje gyveno 179 702 žmonės. Apygardos būstinė įsikūrusi El Sentre.

## Istorija
Vietovę, kurioje yra Imperialo apygarda, ne anksčiau kaip 1540 m. atrado tyrinėtojas, Kolorado upės atradėjas *Hernando de Alarcón.* Po to vietovė buvo tyrinėjama katalikų vienuolių ir ispanų tyrinėtojų. Apygarda įkurta 1907 m.; tai yra jauniausia apygarda visoje Kalifornijoje. Pavadinta pagal apygardoje esantį Imperialo slėnį.

## Geografija
Apygardos teritorijoje telkšo Soltono ežeras, iškilę Šokolado kalnai. Apygardoje taip pat yra Algodoneso kopos, vienos didžiausių visose Jungtinėse Amerikos Valstijose. Apygarda šiaurėje ribojasi su Riversaido apygarda, rytuose su Arizona, pietuose su Žemutine Kalifornija Meksikoje, vakaruose su San Diego apygarda. Apygardos rytinės ribos eina palei Kolorado upę.

## Gyventojai
2020 m. JAV gyventojų surašymo duomenimis, apygardoje gyveno 85,16 % lotynoamerikiečių, 9,36 % baltųjų, 2,14 % afroamerikiečių, 1,25 % azijiečių, 0,88 % mišrios rasės, 0,88 % indėnų, 0,29 % kitų rasių ir 0,05 % Ramiojo vandenyno salų kilmės gyventojų.

### Didžiausi miestai
* El Sentras (44 538 gyv. 2020 m. JAV gyentojų surašymas)
* Kaleksikas (38 616 gyv.)
* Brolis (26 520 gyv.)
* Imperialas (20 348 gyv.)


Imperial County.JPG|Apygardos kraštovaizdis. Dirbami laukai
20220224075821 IMG 3800 Mount Signal.jpg|Signalo kalnas
Salton Sea, United States (Unsplash jwFB7AQjz3g).jpg|Soltono ežeras


## Šaltiniai
TSRS futbolo federacija

**TSRS futbolo federacija** () – buvusi TSRS futbolo vykdomoji institucija. Organizuodavo šalies futbolo pirmenybes, taurės turnyrus, kuruodavo rinktines. Būstinė buvo sostinėje Maskvoje.

## Istorija

1934 m. buvo įkurta TSRS futbolo sekcija – būsimosios federacijos atitikmuo, aukščiausia TSRS futbolą prižiūrinti institucija. Į FIFA ši sekcija priimta tik po II pasaulinio karo, 1947 m., jau suteikta nuolatinė FIFA viceprezidento vieta. 1959 m. įkurta ir TSRS futbolo federacija, o 1972 m. futbolo sekcija ir futbolo federacija buvo sujungtos.

## Šaltiniai
Čekoslovakijos futbolo sąjunga

**Čekoslovakijos futbolo sąjunga** () – buvusi Čekoslovakijos futbolo vykdomoji institucija. Organizuodavo Čekoslovakijos futbolo čempionatą, taip pat kuravo Čekoslovakijos vyrų futbolo rinktinę ir kitas rinktines.

## Istorija

Sąjunga įkurta 1919 m., buvo FIFA ir UEFA narė. 1993 m. panaikinta, kai Čekoslovakija suskilo į Čekiją ir Slovakiją.

## Šaltiniai
Kosovo futbolo federacija

**Kosovo futbolo federacija** () – Kosovo futbolo vykdomoji institucija, rengianti šalies futbolo pirmenybes, taurės turnyrus, kuruojanti rinktines. Būstinė yra sostinėje Prištinoje.

## Istorija
Įkurta 1991 m. yrant Jugoslavijai. 2008 m. Kosovas paskelbė nepriklausomybę, tad federacija pasiprašė priimama į FIFA. Pastaroji neskubėjo, bet galiausiai 2016 m. priėmė į tarptautinę futbolo bendruomenę.

## Nuorodos
*
VDR futbolo sąjunga

**VDR futbolo sąjunga** () – buvusi VDR futbolo vykdomoji institucija, rengusi šalies futbolo pirmenybes, taurės turnyrus, kuravusi rinktines.

## Istorija
Įkurta 1950 m. kaip VDR sporto federacijos futbolo sekcija. Kaip tokia 1952 m. buvo priimta į FIFA, o 1954 m. – į UEFA. 1958 m. gegužę buvo reformuota į visateisę organizaciją – VDR futbolo sąjungą. 1990 m. Vokietijai susivienijus, sąjunga panaikinta.

## Šaltiniai
Saro futbolo sąjunga

**Saro futbolo sąjunga** (, anksčiau *Saarländischer Fußball Bund*) – Saro futbolo vykdomoji institucija, rengianti šalies futbolo pirmenybes, taurės turnyrus, kuravusi rinktines. 1948–1956 m. buvo nacionalinio lygmens federacija, buvusi FIFA ir UEFA nare.

## Istorija

Po II pasaulinio karo Saras turėjo protektorato statusą, pagal kurį Saras buvo ne Vokietijos dalis, bet atskira teritorija. Tuo metu Saras buvo atskirtas nuo likusios Vakarų Vokietijos. 1949 m. buvo bandoma Saro futbolo sąjungą prijungta prie Prancūzijos futbolo federacijos, tačiau Saro futbolo sąjunga balsavo prieš. Vietoje to, 1950 m. Saras priimtas į FIFA, o 1954 m. ir į UEFA. Kai Saro protektoratas buvo prijungtas prie VFR, Saro futbolo sąjunga prijungta prie Vokietijos futbolo sąjungos kaip regioninis padalinys.

## Nuorodos
Serbijos ir Juodkalnijos futbolo sąjunga

**Serbijos ir Juodkalnijos futbolo sąjunga** () – buvusi Serbijos ir Juodkalnijos futbolo vykdomoji institucija, rengusi šalies futbolo pirmenybes, taurės turnyrus, kuravusi rinktines.

## Istorija

Įkurta 2003 m. kaip Jugoslavijos futbolo sąjungos perėmėja. 2006 m. iširus Serbijai ir Juodkalnijai, panaikinta ir ši futbolo sąjunga.

## Nuorodos
* Buvusi oficiali svetainė
2024 m. Lietuvos lengvosios atletikos čempionatas

**2024 m. Lietuvos lengvosios atletikos čempionatas** – Lietuvos lengvosios atletikos federacijos organizuotas pajėgiausių šalies sportininkų lengvosios atletikos čempionatas. Varžybos vyko birželio 28 - 30 dienomis Palangos miesto stadione, Palangoje.

Čempionato transliuotojas – Delfi TV.

Čempionato metu buvo galima vykdyti kvalifikacinius normatyvus į 2024 m. olimpiadą.

## Vyrų rezultatai

## Moterų rezultatai

## Mišrios rungtys

## Šaltiniai

## Nuorodos
* LLAF oficiali svetainė